b'\n_START_ARTICLE_\nMestni trg\n_START_PARAGRAPH_\nMestni trg je eden izmed trgov v Ljubljani._NEWLINE_Mestni, Stari in Gornji trg predstavljajo staro mestno jedro.\n_START_SECTION_\nZgodovina\n_START_PARAGRAPH_\nOd 12. stoletja je Mestni trg najpomembnej\xc5\xa1i trg v mestu, saj se je tu nahajala stavba Mestna hi\xc5\xa1a ter ve\xc4\x8d hi\xc5\xa1 uglednej\xc5\xa1ih me\xc5\xa1\xc4\x8danskih dru\xc5\xbein._NEWLINE_Hi\xc5\xa1e, ki le\xc5\xbeijo ob trgu, danes predstavljajo me\xc5\xa1anico srednjeve\xc5\xa1ke in baro\xc4\x8dne arhitekture, kar je posledica potresov in po\xc5\xbearov, ki so prizadeli Ljubljano._NEWLINE_Med znamenitosti trga sodijo: Mestna hi\xc5\xa1a (Magistrat), Robbov vodnjak, Dolni\xc4\x8darjeva hi\xc5\xa1a, Hamanova hi\xc5\xa1a, Krisperjeva hi\xc5\xa1a, Lichtenbergova hi\xc5\xa1a, Skobernetova hi\xc5\xa1a, Obrezova hi\xc5\xa1a, Souvanova hi\xc5\xa1a, Mestna galerija 1. V Krisperjevi hi\xc5\xa1i se je 30. maja 1816 rodila Julija Primic, muza pesnika Franceta Pre\xc5\xa1erna. V njej je v letih 1881 in 1882 stanoval tudi skladatelj Gustav Mahler.\n_START_SECTION_\nPolo\xc5\xbeaj\n_START_PARAGRAPH_\nNa severu se povezuje na Ciril-Metodov trg, medtem ko se na jugu povezuje s Pod tran\xc4\x8do in Starim trgom. Le\xc5\xbei skoraj vzporedno s Cankarjevim nabre\xc5\xbeje in reko Ljubljanico ter se nahaja pod vzno\xc5\xbejem Grajskega gri\xc4\x8da.'